
24-TA-1444: Rīkojuma projekts (Vispārīgais)
Par valstij dividendēs izmaksājamo valsts sabiedrības ar ierobežotu atbildību "Valmieras drāmas teātris" peļņas daļu

	1.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (VK - 18.06.2024.)
Publiskas personas kapitāla daļu un kapitālsabiedrību pārvaldības likuma (turpmāk - Kapitālsabiedrību pārvaldības likums) un arī Ministru kabineta 2022. gada 25. janvāra noteikumi Nr.72 “Kārtība, kādā tiek prognozēti, noteikti un veikti maksājumi par valsts kapitāla izmantošanu” nosaka, ka dividendēs izmaksājamo peļņas daļu nosaka atbilstoši kapitālsabiedrības stratēģijai, lai nodrošinātu to, ka tiek veiktas ilgtspējīgas un kapitālsabiedrības stratēģiskajiem mērķiem atbilstošas investīcijas. Kapitālsabiedrību pārvaldības likuma 57.panta ceturtās daļas 8.apakšpunkts nosaka, ka stratēģijā tiek iekļauts arī kapitālsabiedrības attīstībai atbilstošs naudas plūsmas plāns. Ņemot vērā, ka valsts sabiedrībai ar ierobežotu atbildību “Valmieras drāmas teātris” (turpmāk – VDT) nav spēkā esoša vidēja termiņa darbības stratēģija (iepriekšējā stratēģija bija spēkā līdz 2022.gadam), lūdzam papildināt anotāciju ar piebildi, ka tuvākajā laikā jāizstrādā VDT vidēja termiņa darbības stratēģija, kurā jāiekļauj investīciju plāns, t.sk. anotācijā minētās investīcijas valsts deleģēto pārvaldes uzdevumu īstenošanai.
 
Piedāvātā redakcija
Publiskas personas kapitāla daļu un kapitālsabiedrību pārvaldības likums (turpmāk - Kapitālsabiedrību pārvaldības likums) un arī Ministru kabineta 2022. gada 25. janvāra noteikumi Nr.72 “Kārtība, kādā tiek prognozēti, noteikti un veikti maksājumi par valsts kapitāla izmantošanu” nosaka, ka dividendēs izmaksājamo peļņas daļu nosaka atbilstoši kapitālsabiedrības stratēģijai, lai nodrošinātu to, ka tiek veiktas ilgtspējīgas un kapitālsabiedrības stratēģiskajiem mērķiem atbilstošas investīcijas. Kapitālsabiedrību pārvaldības likuma 57.panta ceturtās daļas 8.apakšpunkts nosaka, ka stratēģijā tiek iekļauts arī kapitālsabiedrības attīstībai atbilstošs naudas plūsmas plāns. Ņemot vērā, ka valsts sabiedrībai ar ierobežotu atbildību “Valmieras drāmas teātris” nav spēkā esoša vidēja termiņa darbības stratēģija (iepriekšējā stratēģija bija spēkā līdz 2022.gadam), tuvākajā laikā tiks izstrādāta jauna nākamā perioda vidēja termiņa darbības stratēģija, kurā tiks iekļauts investīciju plāns, t.sk. anotācijā minētās investīcijas valsts deleģēto pārvaldes uzdevumu īstenošanai.
	Ņemts vērā
Noteikumu projekta anotācija papildināta ar šādu informāciju:
„Publiskas personas kapitāla daļu un kapitālsabiedrību pārvaldības likuma 28.panta pirmajā daļā un arī Noteikumu Nr.72 4.punktā noteikts, ka dividendēs izmaksājamo peļņas daļu nosaka atbilstoši kapitālsabiedrības stratēģijai, lai nodrošinātu to, ka tiek veiktas ilgtspējīgas un kapitālsabiedrības stratēģiskajiem mērķiem atbilstošas investīcijas. Publiskas personas kapitāla daļu un kapitālsabiedrību pārvaldības likuma 57.panta ceturtās daļas 8.apakšpunkts nosaka, ka stratēģijā tiek iekļauts arī kapitālsabiedrības attīstībai atbilstošs naudas plūsmas plāns. Ņemot vērā, ka kapitālsabiedrībai nav spēkā esoša vidēja termiņa darbības stratēģija (iepriekšējā kapitālsabiedrības vidēja termiņa darbības stratēģija bija spēkā līdz 2022.gadam), tuvākajā laikā tiks izstrādāta jauna nākamā perioda vidēja termiņa darbības stratēģija, kurā tiks iekļauts investīciju plāns, tai skaitā anotācijā minētās investīcijas valsts deleģēto pārvaldes uzdevumu īstenošanai.”

